**Adatkezelési tájékoztató**

**Éves Munkatervben elfogadott Rendezvény során készítendő kép, valamint kép-és hangfelvétel elkészítéséhez, felhasználásához**

1. **Az Adatkezelő megnevezése**

**Név:**  Dombóvári József Attila Általános Iskola

**Székhely:** 7200 Dombóvár, Fő utca 42-44.

**OM azonosító:**  036268

**E-mail cím:** iskola@jozsefa-dombovar.hu

Adatvédelmi tisztviselő: dr. Buda-Molnár Veronika e-mail: adatvedelem.tamasitk@gmail.com

1. **Az adatkezelés célja, jogalapja, módja, kezelt adatok köre és a tárolás időtartama**

**Az adatkezelés célja:** az Adatkezelő által 1. sz. mellékletben felsorolt rendezvényeinek lebonyolítása, rendezvényen kép-, hang-, illetve kép- és hangfelvételek (a továbbiakban: Felvételek) készítése a rendezvényen résztvevőkről.

**A kezelt adatok köre:** név, képmás, további, az eseményekhez és az érintetthez kapcsolódó információk.

**Az adatkezelés jogalapja:** GDPR (általános adatvédelmi rendelet) 6. cikk (1) bekezdés a) pontja szerinti hozzájárulás, és a Polgári Törvénykönyvről szóló 2013. évi V. törvény 2:48. § (1) bekezdése értelmében az érintett hozzájárulása.

**Az adatkezelés időtartama:** az adatok felvételétől számított 5 évig.

**Az adatkezelés módja:** papír alapon és elektronikusan.

Az elkészült felvételek a következő felületeken kerülnek közzétételre:

* iskola honlapja,
* iskola facebook oldala.
* **Kép - és hangfelvétel készítése- az iskola népszerűsítése és a pályázat előírásai miatt** készítjük el és használjuk fel a kép- és hangfelvételt, önkéntes hozzájárulás alapján, melyeket az önkéntes hozzájárulás visszavonásáig, legkésőbb azonban a számvitelről szóló 2000. évi C. törvény alapján az EMMI által koordinált pályázat lezárulását követő 8 évig őrzünk. **Önnek lehetősége van úgy dönteni, hogy gyermeke a nem tömeg felvételeken semmiképpen ne szerepelhessen, e célból színes, kitűzhető szalagok kerülnek kihelyezésre (tömegfelvételen a gyermeke szerepelhet) a rendezvényen.**

**Tájékoztatjuk, hogy amennyiben az adat kezelését törvény írja elő, úgy azok törlésére a törvényi, kötelező adatőrzési határidőn belül lehetőség nincs.**

**A nem tömegfelvételek elkészítéséhez kérjük tisztelettel az Ön hozzájárulását, vagy gyermeke ruházatán jól láthatóan a kihelyezett színes szalag elhelyezését, melyből egyértelmű, hogy nem járul hozzá. A színes szalag használata a gyermek számára semminemű hátránnyal nem jár.**

Tájékoztatjuk, hogy az intézmény által szervezett rendezvények, tömegrendezvénynek minősülnek, ahol azonban bizonyos esetekben nincs szükség az érintettek hozzájárulására. A Ptk. 2:48. § (2) bekezdése szerint nincs szükség az érintett hozzájárulására a felvétel elkészítéséhez és az elkészített felvétel felhasználásához tömegfelvétel és nyilvános közéleti szereplésről készült felvétel esetén.

Amennyiben tehát az elkészült fotón az ábrázolás nem egyéniesítő, nem emel ki egy adott érintettet, vagy azok kisebb csoportját, úgy nem szükséges hozzájárulás beszerzése.

Az érintetteket előzetesen tájékoztatni kell a fenti esetben is, ezért az előzetes tájékoztatási kötelezettségünknek jelen adatkezelési tájékoztatóval és a helyszínen, a „Tájékoztatjuk, hogy jelen esemény során kép-és hangfelvétel készül” figyelem-felhívás elhelyezésével teszünk eleget.

A kiskorú gyermek helyett hozzájárulásra a törvényes képviselője, vagy szülője jogosult. Abban az esetben, ha Ön nem rendelkezik a kizárólagos szülői felügyeleti joggal és elkülönülten él a gyermek másik szülőjétől, úgy a másik, szülői felügyeleti joggal rendelkező szülő hozzájárulása is szükséges.

Hozzájárulást arra az esetre kérünk, amennyiben a gyermeke egyéniesíthető felvételen szerepel, ehhez Önnek kifejezetten hozzá kell járulnia, ahogy az eseményen készült, egyéniesített fotó közzétételéhez és bármilyen felhasználáshoz is. A rendezvényen a jelenlévő szülőről is készülhet tömegfelvétel, melyhez a fentiek miatt hozzájárulása nem szükséges.

Amennyiben a későbbiekben a tanuló, vagy törvényes képviselője úgy dönt, hogy az egyéniesíthető felvételek készítésére adott hozzájárulását vissza kívánja vonni, bármikor megteheti az intézmény elektronikus címén vagy székhelyén. Felhívjuk figyelmét, hogy a hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Fotók és videók tekintetében az adatkezelés célja, hogy a fotók révén az intézmény népszerűsítse magát és rendezvényeit. A kezelt adat az érintett képmása, valamint a rendezvénnyel kapcsolatos adatok, az adatkezelés mindig célhoz kötött.

1. **Adatfeldolgozó igénybevételéről szóló tájékoztatás:**

Az Adatkezelő az alábbi személyeknek enged hozzáférést az elkészült fotókhoz és video anyagokhoz: Intézményvezető és helyettesek, osztályfőnökök, iskolatitkárok, pedagógiai asszisztensek, informatikus, laboráns.

1. **Adatbiztonsági intézkedésekről szóló tájékoztatás**

**Az adatok tárolásának módja, az adatkezelés biztonsága**

* Adatkezelő megteszi azokat a technikai és szervezési intézkedéseket:
  1. amelyek ahhoz szükségesek, hogy az alkalmazás(ok) az általános IT biztonságnak foglaltaknak megfelelően működjön vagy működjenek;
  2. biztosítja, hogy a jogosult felhasználók a jogosultsági szintjüknek megfelelően érjék el az alkalmazás funkcióit és az adatokat;
  3. valamint gondoskodik az adatok mentéséről és archiválásról;
* továbbá betartja azokat az eljárási szabályokat, amelyek a meghatározott adatvédelmi jogszabályokban foglalt előírások érvényre juttatásához szükségesek. A tárolt állományokat az Adatkezelő vírusellenőrzésnek és egyéb biztonsági szűréseknek veti alá.
* Adatkezelő olyan műszaki, szervezési és szervezeti intézkedésekkel gondoskodik az adatkezelés biztonságának védelméről, amely az adatkezeléssel kapcsolatban a kockázatoknak megfelelő védelmi szintet nyújt, az alkalmazott informatikai eszközöket úgy választja meg és oly módon üzemelteti, hogy a kezelt adat:

1. az arra feljogosítottak számára hozzáférhető legyen (rendelkezésre állás);
2. hitelessége és hitelesítése biztosított legyen (adatkezelés hitelessége);
3. változatlansága igazolható legyen (adatintegritás);
4. csak az arra jogosult számára legyen hozzáférhető, a jogosulatlan hozzáférés ellen védett legyen (adat bizalmassága).
5. **Az érintettek jogai és jogérvényesítési lehetőségei**

**5.1. A tájékoztatás kéréséhez való jog**

Ön a fentebb megadott elérhetőségeken keresztül írásban tájékoztatást kérhet az adatkezelőtől, kérheti személyes adatainak helyesbítését, valamint az adatkezelés korlátozását.

Kérelmére az Adatkezelő tájékoztatást ad az általa kezelt adatokról, az adatkezelés céljáról, jogalapjáról, időtartamáról, az adatkezelő nevéről, címéről (székhelyéről), az adatfeldolgozó nevéről, címéről (székhelyéről) és az adatkezeléssel összefüggő tevékenységéről, az adatvédelmi tisztviselő elérhetőségéről, továbbá arról, hogy kik és milyen célból kapják vagy kapták meg az Ön személyes adatait, illetve az Ön adatkezeléssel összefüggő jogairól. Az Adatkezelő a kérelem benyújtásától számított legrövidebb idő alatt, legfeljebb azonban 1 hónapon belül írásban, közérthető formában adja meg a tájékoztatást. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. Amennyiben a tájékoztatás kérése megalapozatlan vagy – különösen ismétlődő jellege miatt - túlzó, az Adatkezelő költségtérítést állapíthat meg vagy megtagadhatja a kérelem alapján történő intézkedést.

**5.2. Hozzájárulás visszavonásához való jog**

Ön az 1. pontban megadott elérhetőségeken keresztül írásban az adatkezeléshez történő hozzájárulását bármely időpontban visszavonhatja, amely visszavonás nem érinti a visszavonás előtt a hozzájárulás alapján végrehajtott adatkezelés jogszerűségét.

**5.3. Hozzáféréshez való jog**

Ön jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e.

A hozzáférés joga alapján Ön jogosult arra, hogy a folyamatban lévő adatkezeléssel összefüggő személyes adatokhoz és az alábbi információkhoz hozzáférést kapjon:

* adatkezelés célja,
* az érintett személyes adatok kategóriái,
* az adatkezelés időtartama,
* arról, hogy kik és milyen célból kapják vagy kapták meg az Ön személyes adatait,
* az Ön adatkezeléssel összefüggő jogai,
* a felügyeleti hatósághoz címzett panasz benyújtásának joga.

Az Ön kérésére Adatkezelő az adatkezelés tárgyát képező személyes adatok másolatát – amennyiben az nem érinti hátrányosan mások jogait és szabadságait - rendelkezésére bocsátja. Az Ön által kért további másolatokért Adatkezelő költségtérítést állapíthat meg.

**5.4. Az adatok módosítása (helyesbítése) és törlése**

Ön az 1. pontban megadott elérhetőségen keresztül, írásban kérheti az Önre vonatkozó pontatlan személyes adatainak módosítását (helyesbítését), illetve a hiányos személyes adatok kiegészítését.

Ön az 1. pontban megadott elérhetőségen keresztül, írásban kérheti személyes adatainak törlését, ha az adatkezelés célja megszűnt, ha az érintett visszavonja hozzájárulását, ha azok adatok kezelése jogellenes, , ha az adatok tárolásának meghatározott határideje lejárt, továbbá ha azt bíróság vagy hatóság elrendelte.

Adatkezelő a helyesbítésről és a törlésről Önt, továbbá mindazokat értesíti, akiknek korábban az adatot adatkezelés céljára továbbította. Az értesítést mellőzi, ha ez az adatkezelés céljára való tekintettel az Ön jogos érdekét nem sérti.

Az Adatkezelő a személyes adatokat nem törli, ha azok az Adatkezelőre vonatkozó jogszabályi kötelezettség teljesítéséhez, továbbá jogi igények előterjesztéséhez, érvényesítéséhez, illetve védelméhez szükségesek.

**5.5. Az adatok kezelésének korlátozása**

Ön az 1. pontban megadott elérhetőségen keresztül, írásban kérheti, hogy a személyes adatai kezelését az Adatkezelő korlátozza amennyiben:

* vitatja a személyes adatok pontosságát (ez esetben az adatkezelés korlátozása arra az időtartamra vonatkozik, amíg az Adatkezelő ellenőrzi az adatok helyességét);
* az adatkezelés jogellenes, de Ön ellenzi az adatok törlését és kéri azok felhasználásának korlátozását;
* az adatkezelés célja megszűnt, de Önnek szüksége van azokra jogi igények előterjesztéséhez, érvényesítéséhez, védelméhez.

Az adatkezelés korlátozása addig tart, amíg az Ön által megjelölt indok szükségessé teszi. Ebben az esetben a személyes adatokat – a tárolás kivételével – csak az Ön hozzájárulásával; vagy jogi igények előterjesztéséhez, érvényesítéséhez, védelméhez; vagy más természetes vagy jogi személy jogainak védelme érdekében; vagy fontos közérdekből kezeljük. Az Adatkezelő az Ön kérésére történt korlátozás feloldásáról Önt előzetesen tájékoztatja.

***5.6. Jogorvoslati lehetőségek***

Jogorvoslati igényével forduljon Adatkezelő adatvédelmi tisztviselőjéhez 1. pontban található elérhetőségein. Jogainak megsértése esetén, vagy amennyiben az Adatkezelő döntésével nem ért egyet panasszal a Nemzeti Adatvédelmi és Információszabadság Hatóságnál élhet:

Név: Nemzeti Adatvédelmi és Információszabadság Hatóság

Székhely: 1055 Budapest, Falk Miksa u 9-11.; postacím: 1363 Budapest Pf. 9.

Telefon: (+36-1) 391-1400

Telefax: (+36-1) 391-1410

E-mail: ugyfelszolgalat@naih.hu

Jogainak megsértése esetén, vagy amennyiben az Adatkezelő döntésével nem ért egyet – annak közlésétől számított 30 napon belül – Ön az Adatkezelővel szemben közvetlenül is fordulhat jogorvoslatért az Adatkezelő székhelye szerinti vagy a lakóhelye illetve tartózkodási helye szerinti bírósághoz. A bíróság az ügyben soron kívül jár el.

Amennyiben az Adatvédelmi tájékoztatóban foglaltakon kívül további információra van szüksége, akkor az 1. pontban megadott elérhetőségen keresztül kérhet tájékoztatást.

**A 2020/2021-es tanévben érintett események, rendezvények neve és tervezett ideje megtekinthető az iskola mindenkor aktuális, elfogadott és jóváhagyott munkatervében. A munkaterv elérhető az iskola honlapján, a www. jozsefa-dombovar.hu oldalon. A szülői hozzájárulás ezen eseményeken kívül a tanév során történő osztályfotók készítésére és a tantermi fotózásokra is kiterjed.**

**NYILATKOZAT**

Alulírott ………………………………..…………………..……………. (anyja neve: , születési hely, idő: ), aláírásommal igazolom, hogy az „Adatkezelési tájékoztató éves munkatervben elfogadott Rendezvény során készítendő kép, valamint kép-és hangfelvétel elkészítéséhez, felhasználásához, egyéb adatkezeléshez**”** című adatkezelési tájékoztató tartalmát megismer­tem, az abban foglaltakat tudomásul vettem, megértettem továbbá személyemre és ……………………………….…………………………. nevű ……………. osztályos tanuló gyermekemre vonatkozóan

* a GDPR 6. cikk (1) bekezdés a) pontja és a Ptk. 2:48. § (1) bekezdése alapján hozzájárulok ahhoz, hogy rólam/gyermekemről képfelvétel, illetve kép- és hangfelvétel készüljön,

*igen\* nem\**

* a tájékoztatóban foglalt személyes adataimat/gyermekem személyes adatait a tájékoztatóban foglaltak szerint az Adatkezelő kezelje,

*igen\* nem\**

* a rólam/ gyermekemről készült képfelvétel, illetve kép- és hangfelvétel, illetve a tájékoztatóban foglalt személyes adataim/ gyermekem személyes adatait a tájékoztatóban közölt felületeken közzétételre kerüljenek,

*igen\* nem\**

Tájékoztatást kaptam arról, hogy a rólam készült képfelvételt, illetve kép- és hangfelvételt és egyéb személyes adataimat az Adatkezelő a tájékoztatóban ismertetettektől eltérő egyéb célra nem használja fel.

\**A megfelelő választ kérjük aláhúzással jelölni.*

Kelt: Dombóvár, …………..év …………….. hónap …. nap

………………..…………..

Nyilatkozattevő szülő aláírása

Neve nyomtatott betűvel:

A fentiekkel mindenben egyetértve.

Kelt, Dombóvár, …………..év …………….. hónap …. nap

…………………………………..

gyermek aláírása

Neve nyomtatott betűvel: